CELEX: 32005D0049
Language: et
Date: 2005-01-18 00:00:00
Title: 2005/49/EÜ, Euratom: Nõukogu otsus, 18. jaanuar 2005, Euroopa Kohtu põhikirja protokolli I lisa artikli 3 lõikes 3 ettenähtud komitee kodukorra kohta

25.1.2005   
            
            
               ET
            
            
               Euroopa Liidu Teataja
            
            
               L 21/13
            
         
      NÕUKOGU OTSUS,
   18. jaanuar 2005,
   Euroopa Kohtu põhikirja protokolli I lisa artikli 3 lõikes 3 ettenähtud komitee kodukorra kohta
   (2005/49/EÜ, Euratom)
   EUROOPA LIIDU NÕUKOGU,
   võttes arvesse Euroopa Ühenduse asutamislepingut,
   võttes arvesse Euroopa Aatomienergiaühenduse asutamislepingut,
   võttes arvesse Euroopa Kohtu põhikirja protokolli, mida on muudetud nõukogu 2. novembri 2004. aasta otsusega 2004/752/EÜ, Euratom, millega asutatakse Euroopa Liidu avaliku teenistuse kohus, (1) eriti selle I lisa artikli 3 lõiget 3,
   võttes arvesse Euroopa Kohtu presidendi 2. detsembri 2004. aasta soovitust,
   ning arvestades järgmist:
   
               (1)
            
            
               Euroopa Kohtu põhikirja protokolli I lisa artikli 3 lõikes 3 nähakse ette komitee moodustamine, mis koosneb seitsmest liikmest, kes valitakse Euroopa Kohtu ja esimese astme kohtu endiste liikmete ning tunnustatud ja pädevate juristide hulgast.
            
         
               (2)
            
            
               Eespool nimetatud lõike 3 alusel määrab nõukogu kvalifitseeritud häälteenamusega Euroopa Kohtu presidendi soovitusel kindlaks komitee kodukorra. Kõnealune säte kuulub kohaldamisele,
            
         ON TEINUD JÄRGMISE OTSUSE:
   Artikkel 1
   Euroopa Kohtu põhikirja protokolli I lisa artikli 3 lõikes 3 ettenähtud komitee kodukord on esitatud käesoleva otsuse lisas.
   Artikkel 2
   Käesolev otsus jõustub järgmisel päeval pärast selle avaldamist Euroopa Liidu Teatajas.
   
      Brüssel, 18. jaanuar 2005
      
         
            Nõukogu nimel
         
         
            eesistuja
         
         J.-C. JUNCKER
         
      
   
   
      (1)  ELT L 333, 9.11.2004, lk 7.
   
      LISA
      Euroopa Kohtu põhikirja protokolli I lisa artikli 3 lõikes 3 ettenähtud komitee kodukord
      
                  1.
               
               
                  Komitee koosneb seitsmest liikmest, kes valitakse Euroopa Kohtu ja esimese astme kohtu endiste liikmete ning tunnustatud ja pädevate juristide hulgast.
               
            
                  2.
               
               
                  Komitee liikmed nimetatakse ametisse neljaks aastaks. Selle ajavahemiku lõppedes võib neid uuesti ametisse nimetada.
               
            
                  3.
               
               
                  Komitee esimeheks on üks liikmetest, kelle sel eesmärgil nimetab ametisse nõukogu.
               
            
                  4.
               
               
                  Nõukogu peasekretariaat tagab komiteele sekretariaaditeenused. Ta tagab komitee tööks vajaliku haldusabi, sealhulgas dokumentide tõlkimise.
               
            
                  5.
               
               
                  Komitee on otsustusvõimeline, kui kohal on vähemalt viis liiget.
                  Komitee otsused võetakse vastu lihthäälteenamusega. Häälte võrdse jagunemise korral on otsustav komitee esimehe hääl.
               
            
                  6.
               
               
                  Nendele komitee liikmetele, kes peavad ametikohustuste täitmiseks oma elukohast mujale reisima, hüvitatakse kulud ja makstakse päevaraha nõukogu 25. juuli 1967. aasta määruste nr 422/67/EMÜ, nr 5/67/Euratom komisjoni presidendi ja liikmete, Euroopa Kohtu presidendi, kohtunike, kohtujuristide ja kohtusekretäri ning esimese astme kohtu presidendi, liikmete ja kohtusekretäri rahaliste tasude kindlaksmääramise kohta, (1) artiklis 6 sätestatud korras.
                  Vastavad kulud kannab nõukogu.
               
            
         (1)  EÜT 187, 8.8.1967, lk 1. Määrust on viimati muudetud määrusega (EÜ, Euratom) nr 1292/2004 (ELT L 243, 15.7.2004, lk 23).